**A 2023. április 27-ei Közgyűlés nyilvános ülés határozatai**

**125/2023. (IV.27.) Kgy. számú határozat**

A Közgyűlés úgy határoz, hogy a „Javaslat a szombathelyi 02089/6 hrsz-ú ingatlannal kapcsolatos döntések meghozatalára” című sürgősségi indítványt az ülés utolsó nyilvános napirendjeként tárgyalja.

**Felelős:** Dr. Nemény András polgármester

**Határidő:** azonnal

**126/2023. (IV.27.) Kgy. számú határozat**

A Közgyűlés a 2023. április 27-ei ülés napirendjét az alábbiak szerint fogadta el:

**i.**

**NYILVÁNOS ÜLÉS**

**1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Nemény András polgármester

**2./ Javaslat a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítására**

**Előadók:** Dr. Nemény András polgármester

Dr. László Győző alpolgármester

Dr. Károlyi Ákos jegyző

**3./** **Javaslat Szombathely Megyei Jogú Város Önkormányzata tulajdonában lévő gazdasági társaságot érintő döntés meghozatalára**

**Előadók:** Dr. Nemény András polgármester

Dr. László Győző alpolgármester

**Meghívott:** Németh Klára, a FÉHE NKft. ügyvezető igazgatója

**4./ Javaslat pályázatokkal kapcsolatos döntések meghozatalára**

**Előadók:** Dr. Nemény András polgármester

Dr. Horváth Attila alpolgármester

**5./ Javaslat közterület elnevezésére**

**Előadók:** Dr. Nemény András polgármester

Horváth Soma alpolgármester

**6./ Javaslat köztéri szobor elhelyezésével kapcsolatos döntés meghozatalára**

**Előadók:** Dr. Nemény András polgármester

Horváth Soma alpolgármester

**Meghívott:** Bődi Lívia, a Szombathelyi Szépítő Egyesület elnöke

**7./ Javaslat bírósági ülnökök megválasztására**

**Előadó:** Dr. Nemény András polgármester

**8./ Tájékoztató a lejárt határidejű közgyűlési határozatok végrehajtásáról**

**Előadó:** Dr. Károlyi Ákos jegyző

**9./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

**Előadó:** Dr. Károlyi Ákos jegyző

**10./ Javaslat a szombathelyi 02089/6 hrsz-ú ingatlannal kapcsolatos döntések meghozatalára (sürgősségi indítvány)**

**Előadók:** Dr. Nemény András polgármester

Dr. Horváth Attila alpolgármester

**Ii.**

**ZÁRT ÜLÉS**

**11./** **Javaslat önkormányzati kitüntetések adományozására**

**Előadók:** Dr. Nemény András polgármester

Dr. László Győző alpolgármester

**12./** **Javaslat Szombathely Megyei Jogú Város Önkormányzata fenntartásában működő óvodák magasabb vezetőinek megbízására**

**Előadók:** Dr. Nemény András polgármester

Dr. László Győző alpolgármester

**Felelős:** Dr. Nemény András polgármester

**Határidő:** azonnal

***i.***

***NYILVÁNOS ÜLÉS***

***1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

***Előadó:*** *Dr. Nemény András polgármester*

**127/2023. (IV.27.) Kgy. számú határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése alapján – **engedélyezi**, hogy Kopcsó Anikó velemi lakos a 9700 Szombathely, Szelestey L. u. 25. szám alatti magánszálláshely üzemeltetéséhez a „Szombathelyi Apartman” elnevezést, az apartman honlapjának címeként a „szombathelyiapartman.hu” címet használhassa, a szálláshely működésének időtartamáig.

**Felelős:** Dr. Nemény András, polgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**128/2023. IV.27.) Kgy. számú határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése alapján – **engedélyezi**, hogy a Galambos Grill Kft. (székhely: 9751 Vép, Kassai u. 73.) az általa szervezett szombathelyi eseményeken használhassa a városnevet „Helló Savaria” és „Savaria Park” formában, visszavonásig terjedő időtartamban.

**Felelős:** Dr. Nemény András, polgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**129/2023. IV.27.) Kgy. számú határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése alapján – **engedélyezi**, hogy az Elefánt Gyógyszertár Kft. (székhely: 9791 Torony, Rohonci u. 4.) a Savaria Plazában működő gyógyszertár elnevezésében használhassa a városnevet, „Savaria Gyógyszertár” formában, a társaság működésének időtartamáig.

**Felelős:** Dr. Nemény András, polgármester

Dr. Károlyi Ákos, jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**130/2023. (IV. 27.) Kgy. számú határozat**

A Közgyűlés megtárgyalta a meglévő engedélyes kiviteli tervekről, valamint a nem engedélyköteles tevékenységekről készített előterjesztést, és az abban foglaltakat tudomásul veszi.

**Felelős:**  Dr. Nemény András polgármester

Dr. Horváth Attila polgármester

Dr. Károlyi Ákos jegyző

(A végrehajtásért felelős:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**131/2023. (IV. 27.) Kgy. számú határozat**

1. A Közgyűlés támogatja a Vas Megyei Temetkezési Kft-vel 2017-ben kötött vagyonkezelési szerződés módosítását oly módon, hogy a szerződés elnevezése „Vagyonkezelési és kegyeleti közszolgáltatási szerződés” legyen.

2. A Közgyűlés felkéri a polgármestert és a Vas Megyei Temetkezési Kft. ügyvezetőjét a vagyonkezelési szerződés 1. pont szerinti módosításának aláírására.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kalmár Ervin, a Városüzemeltetési Osztály vezetője,

Jancsóné Sárdi Katalin, a Vas Megyei Temetkezési Kft. ügyvezetője)

**Határidő:** 2023. május 20.

**132/2023. (IV.27.) Kgy. számú határozat**

1./ A Közgyűlés jóváhagyja a Weöres Sándor Színház Nonprofit Kft. és Szombathely Megyei Jogú Város Önkormányzata között 2008. január 11. napján létrejött, a színházi feladatok ellátására szóló megállapodásnak az Önkormányzat kötelezettségeit tartalmazó rendelkezés 4. pontjának alábbi módosítását:

„4. Az Önkormányzat minden évben a tárgyévi költségvetési rendeletében határozza meg a Színház működési támogatásának mértékét, amely a GDPR feladatok ellátásának összegét is magában foglalja. A Színház az Önkormányzat tárgyévi költségvetési rendeletének kihirdetését követően írásban nyújtja be a központi és önkormányzati támogatás összegére együttesen vonatkozó ütemezési kérelmét. A Színház működéséhez szükséges összeg folyósítása az ütemezésnek megfelelően történik a hónap 5. napjáig. Az Önkormányzat által a Színház részére külön soron biztosított egyéb támogatási összegek folyósítása is jelen Megállapodás keretében történik. Bankszámlaszám: 11747006-20213273-00000000”

A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 4.§ (2) bekezdésében foglaltaknak eleget téve az igényelt támogatás céljának kormányzati funkciója: „082020 – színházak tevékenysége.”

2./ A Közgyűlés felhatalmazza a polgármestert a megállapodás módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Szabó Tibor, a Weöres Sándor Színház Nonprofit Kft. ügyvezetője)

**Határidő**: azonnal (1. pont vonatkozásában)

2023. május 4. (2. pont vonatkozásában)

**133/2023. (IV. 27.) Kgy. számú határozat**

Szombathely Megyei Jogú Város Közgyűlése a Gazdasági és Jogi Bizottság véleményét figyelembe véve úgy dönt, hogy a szombathelyi 6475/A/1 hrsz.-ú, természetben a Szombathely, Thököly u. 36. szám alatt található, üzlethelyiség megnevezésű, társasházi külön tulajdonú ingatlan tekintetében a ZÉKORI Kft., valamint a WESTRIO Kft. között 2023. április 6. napján kelt adásvételi szerződésben meghatározott feltételekkel Szombathely Megyei Jogú Város Önkormányzata – az Étv. 7. § (2) bekezdés b) és 17. § d) pontjai, valamint a HÉSZ 62. § (7) bekezdése alapján „megőrzésre érdemes építészeti, régészeti örökség védelme, felújítása, továbbfejlesztése” céljából fennálló – elővásárlási jogával nem él.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

**Határidő:** azonnal

**134/2023. (IV.27.) Kgy. számú határozat**

1. Az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Közgyűlés hozzájárul ahhoz, hogy az önkormányzat 2023. évi költségvetéséről szóló 4/2023. (II.28.) önkormányzati rendelet 13. mellékletében meghatározott „Polgármesteri keret” tételsor terhére a Perintparti Alapítvány részére a Vasi Kislegényczéh támogatására 440.000,- Ft pénzeszköz átadásra kerüljön.

2. A Közgyűlés felhatalmazza a polgármestert a támogatási szerződés aláírására.

**Felelősök:** Dr. Nemény András polgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2023. május 15. (2. pont vonatkozásában)

**135/2023. (IV.27.) Kgy. számú határozat**

1. Az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján a Közgyűlés hozzájárul ahhoz, hogy az önkormányzat 2023. évi költségvetéséről szóló 4/2023. (II.28.) önkormányzati rendelet 13. mellékletében meghatározott „Polgármesteri keret” tételsor terhére a Joskar-Ola Alapítvány részére a XXIII. Joskar-Ola Napok Kulturális és Sportfesztivál megrendezésére 770.000,- Ft pénzeszköz átadásra kerüljön.

2. A Közgyűlés felhatalmazza a polgármestert a támogatási szerződés aláírására.

**Felelősök:** Dr. Nemény András polgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2023. május 15. (2. pont vonatkozásában)

**136/2023. (IV.27.) Kgy. sz. határozat**

Szombathely Megyei Jogú Város Közgyűlése a HIPA Nemzeti Befektetési Ügynökség állásfoglalását, amely szerint városi zöldállományok, fák védelmére vonatkozó 79/2023. (III.30.) Kgy. számú határozatban foglalt eljárásrendnek a rendezési terv szerint gazdasági iparterületnek minősülő ingatlanokra történő kiterjesztése nem indokolt, tudomásul veszi.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(végrehajtásért: Kalmár Ervin, a Városüzemeltetési Osztály vezetője)

**Határidő:** azonnal

**137/2023. (IV.27.) Kgy. sz. határozat**

Szombathely Megyei Jogú Város Közgyűlése a SZÍN-TÉR a Közösségek Agorájáért Alapítvány felügyelőbizottságába Koczka Tibor helyére Bagári Katalint javasolja megválasztani.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, az AGORA Savaria Nonprofit Kft. ügyvezetője)

**Határidő:** azonnal

**138/2023. (IV.27.) Kgy. sz. határozat**

1. A Közgyűlés a Vagyonrendelet 2. § (5) bekezdése alapján Szombathely Megyei Jogú Város Önkormányzata tulajdonát képező szombathelyi 5941/15 hrsz.-ú, kivett „közterület” megnevezésű, 152 m² nagyságú ingatlant a törzsvagyoni körből kivonja, és üzleti vagyonba átsorolja.
2. A Közgyűlés az 1. pontban körülírt ingatlant a Vagyonrendelet 11. § a) pontja alapján a Kárpát-medencei Művészeti Népfőiskola Alapítvány ingyenes tulajdonába adja a szombathelyi 5941/7 hrsz.-ú, Ady Endre tér 5. szám alatti kivett „kultúrház” megnevezésű ingatlan (MMIK) működésének- és az Alapítvány alapszabályban meghatározott feladatai ellátásának elősegítése céljából.
3. A Közgyűlés felhatalmazza a polgármestert, hogy az ingatlan tulajdonjogának ingyenes átadására vonatkozó megállapodást aláírja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(végrehajtásért: Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**139/2023. (IV.27.) Kgy. sz. határozat**

Szombathely Megyei Jogú Város Közgyűlése a rendkívüli kátyúzási munkák elvégeztetéséről szóló tájékoztatást megtárgyalta és az abban foglaltakat tudomásul veszi.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért: Kalmár Ervin, a Városüzemeltetési Osztály vezetője)

**Határidő:** azonnal

**140/2023. (IV.27.) Kgy. sz. határozat**

Szombathely Megyei Jogú Város Közgyűlése az SZMSZ 74. §-a alapján az átruházott hatáskörben hozott intézkedésekről adott tájékoztatást az előterjesztés szerinti tartalommal tudomásul veszi.

**Felelős:** Dr. Nemény András polgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**141/2023. (IV.27.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

***2./ Javaslat a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítására***

***Előadók:*** *Dr. Nemény András polgármester*

*Dr. László Győző alpolgármester*

*Dr. Károlyi Ákos jegyző*

**Szombathely Megyei Jogú Város Önkormányzata Közgyűlésének**

**.../2023. (…………..) önkormányzati rendelete**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról**

***3./ Javaslat Szombathely Megyei Jogú Város Önkormányzata tulajdonában lévő gazdasági társaságot érintő döntés meghozatalára***

***Előadók:*** *Dr. Nemény András polgármester*

*Dr. László Győző alpolgármester*

***Meghívott:*** *Németh Klára, a FÉHE NKft. ügyvezető igazgatója*

**142/2023. (IV.27.) Kgy. számú határozat**

1./ Szombathely Megyei Jogú Város Közgyűlése a Fogyatékkal Élőket és Hajléktalanokat Ellátó Közhasznú Nonprofit Kft. ügyvezetőjének 2023. június 1. napjától 2028. május 31. napjáig terjedő határozott időtartamra Németh Klárát választja meg munkaviszony keretében, havi bruttó 850.000,- Ft díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

2./ A Közgyűlés felkéri a polgármestert, hogy az 1./ pontban megválasztott ügyvezető munkaszerződését aláírja.

3./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős**: Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője)

**Határidő**: 1. pont: azonnal

2.-3. pont: 2023. június 1.

**143/2023. (IV.27.) Kgy. sz. határozat**

1. A Közgyűlés úgy dönt, hogy a Szombathelyi Parkfenntartási Kft. részére bruttó 55.000.000 Ft előleget biztosít eszközbeszerzésre.
2. A Közgyűlés egyetért azzal, hogy a parkfenntartási szerződés kerüljön kiegészítésre az alábbiakkal: „Megrendelő a Vállalkozó számára 2023. május 8. napjáig bruttó 55.000.000 Ft előleget biztosít, melyet a Vállalkozó maximum 5 alkalommal adott havi számlában érvényesíthet, legkésőbb 2023. december 31-ig.”
3. A Közgyűlés felhatalmazza a polgármestert a szerződés módosításának aláírására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési Osztály vezetője

Stéger Gábor a Közgazdasági és Adó Osztály vezetője

Izer Gábor, a Szombathelyi Parkfenntartási Kft. ügyvezetője

**Határidő:** azonnal /az 1. pont vonatkozásában/

2023. május 8. /a 2-3. pont vonatkozásában/

***4./ Javaslat pályázatokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

**144/2023. (IV.27.) Kgy. számú határozat**

Szombathely Megyei Jogú Város Közgyűlése az Interreg Europe OD4GROWTH projekt megvalósításával kapcsolatban a következő döntéseket hozta:

1. A Közgyűlés felhatalmazza a polgármestert a Partnerségi megállapodás aláírására az előterjesztés melléklete szerint.
2. A projekt megvalósításához szükséges 5% önerőt, azaz mintegy 2 458 442 Ft-ot az Önkormányzat a 2023. évi költségvetésében biztosítja.

**Felelősök:** Dr. Nemény András, polgármester

Dr. Horváth Attila, alpolgármester

Dr. Károlyi Ákos, jegyző

Bokányi Adrienn, tanácsnok

(A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő**: 1. azonnal

2. következő költségvetés módosítása során

**145/2023. (IV.27.) Kgy. sz. határozat**

Szombathely Megyei Jogú Város Közgyűlése az EIT Urban Mobility TICER projekt megvalósításával kapcsolatban a következő döntéseket hozta:

1. A Közgyűlés felhatalmazza a polgármestert a Pénzügyi támogatási megállapodás aláírására az előterjesztés melléklete szerint.
2. A projekt megvalósításához szükséges 4 316,96 eurót azaz mintegy 1 619 464 Ft önerőt az Önkormányzat a 2023. évi költségvetésében biztosítja.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

Bokányi Adrienn tanácsnok

(A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő**: 1. azonnal

2. következő költségvetés módosítása során

***5./ Javaslat közterület elnevezésére***

***Előadók:*** *Dr. Nemény András polgármester*

*Horváth Soma alpolgármester*

**146/2023. (IV.27.) Kgy. számú határozat**

1. Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján a Szombathely, 2211/1 hrsz-ú kivett közpark megjelölésű közterületi ingatlant **Neumann János parknak** nevezi el.
2. A Közgyűlés felkéri a polgármestert és a jegyzőt, hogy az 1. pontban elhatározott közterület elnevezéssel kapcsolatos adatszolgáltatási kötelezettségek teljesítése iránt intézkedjen, a nyilvántartásokon szükséges átvezetésről gondoskodjon, valamint az elnevezés miatt szükségessé váló egyéb intézkedéseket tegye meg.
3. A Közgyűlés felkéri a polgármestert, hogy a lakosságot a közterület elnevezéséről az önkormányzati hetilap és a városi televízió útján értesítse.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Dr. Holler Péter, a Hatósági Osztály vezetője

Kalmár Ervin, a Városüzemeltetési Osztály vezetője

Dr. Füzi Judit, a Polgármesteri Kabinet osztályvezetője)

**Határidő:** azonnal

***6./ Javaslat köztéri szobor elhelyezésével kapcsolatos döntés meghozatalára***

***Előadók:*** *Dr. Nemény András polgármester*

*Horváth Soma alpolgármester*

***Meghívott:*** *Bődi Lívia, a Szombathelyi Szépítő Egyesület elnöke*

**147/2023. (IV. 27.) Kgy. számú határozat**

Szombathely Megyei Jogú Város Közgyűlése a „Javaslat köztéri szobor elhelyezésével kapcsolatos döntés meghozatalára” c. előterjesztést megtárgyalta, és - figyelembe véve az OMSZI által kiadott szakvéleményt - egyetértését fejezi ki arra vonatkozóan, hogy a Szombathelyi Szépítő Egyesület a Dr. Palkó István közben felállítsa a Lieb Roland szobrászművész által Dr. Palkó István emlékére készített köztéri alkotást.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Bődi Lívia, a Szombathelyi Szépítő Egyesület elnöke)

**Határidő:** azonnal

***7./ Javaslat bírósági ülnökök megválasztására***

***Előadó:*** *Dr. Nemény András polgármester*

**148/2023. (IV.27.) Kgy. számú határozat**

1./ Szombathely Megyei Jogú Város Közgyűlése a bírák jogállásáról és javadalmazásáról szóló 2011. évi CLXII. törvény 215. § (1) bekezdése alapján a **Szombathelyi Törvényszékhez**, a polgári perrendtartásról szóló 2016. évi CXXX. törvény 510. § szerinti, munkaügyi perben eljáró elsőfokú bíróságra az alábbi személyeket 4 évre bírósági ülnöknek megválasztja:

**1./ Dr. Szalókné Sulyok Emília**

**2./ Bődi Lívia**

2./ Szombathely Megyei Jogú Város Közgyűlése a bírák jogállásáról és javadalmazásáról szóló 2011. évi CLXII. törvény 215. § (1) bekezdése alapján a **Szombathelyi Törvényszékhez** a büntetőeljárásról szóló 2017. évi XC. törvény 680. § (5) bekezdése szerinti, a fiatalkorúak elleni büntetőeljárásban eljáró bírósági ülnöknek 4 évre **Szabó Katalint** megválasztja.

3./ A Közgyűlés felkéri a polgármestert, hogy a megválasztott ülnökök névjegyzékét és a jelölést elfogadó nyilatkozatokat a Szombathelyi Törvényszék elnökéhez továbbítsa.

Felkéri a polgármestert, hogy az ülnököknek a megbízóleveleket adja át.

**Felelősök:** Dr. Nemény András polgármester

Dr. Károlyi Ákos jegyző

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője/

**Határidő:** 2023. május 15.

**149/2023. (IV.27.) Kgy. számú határozat**

1./ Szombathely Megyei Jogú Város Közgyűlése a bírák jogállásáról és javadalmazásáról szóló 2011. évi CLXII. törvény 215. § (1) bekezdése alapján a **Szombathelyi Járásbírósághoz** a büntetőeljárásról szóló 2017. évi XC. törvény 680. § (5) bekezdése szerinti, a fiatalkorúak elleni büntetőeljárásban eljáró bírósági ülnöknek 4 évre az alábbi személyeket megválasztja:

**1./ Farkas Attila**

**2./ Libis Enikő**

**3./ Móroczné Bölcskei Györgyi Katalin**

**4./ Németh Ágnes**

**5./ Pék Judit**

**6./ Stubán Liána**

**7./ Tóth Beatrix**

**8./ Tóthné Takács Éva**

2./ A Közgyűlés felkéri a polgármestert, hogy a megválasztott ülnökök névjegyzékét és a jelölést elfogadó nyilatkozatokat a Szombathelyi Járásbíróság elnökéhez továbbítsa.

Felkéri a polgármestert, hogy az ülnököknek a megbízóleveleket adja át.

**Felelősök:** Dr. Nemény András polgármester

Dr. Károlyi Ákos jegyző

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője/

**Határidő:** 2023. május 15.

***8./ Tájékoztató a lejárt határidejű közgyűlési határozatok végrehajtásáról***

***Előadó:*** *Dr. Károlyi Ákos jegyző*

**150/2023. (IV.27.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal

***9./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**151/2023. (IV.27.) Kgy. számú határozat**

Szombathely Megyei Jogú Város Közgyűlése úgy dönt, hogy levélben megkeresi a Magyar Posta Zrt-t annak érdekében, hogy Szombathely városában a továbbiakban ne kerüljön sor postabezárásra.

**Felelős:** Dr. Nemény András polgármester

Dr. Károlyi Ákos jegyző

(A végrehajtásért felelős:

Dr. Füzi Judit, a Polgármesteri Kabinet vezetője)

**Határidő:** azonnal

**152/2023. (IV.27.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal

**10./ Javaslat a szombathelyi 02089/6 hrsz-ú ingatlannal kapcsolatos döntések meghozatalára (sürgősségi indítvány)**

**Előadók:** Dr. Nemény András polgármester

Dr. Horváth Attila alpolgármester

**153/2023. (IV.27.) Kgy. számú határozat**

* + - 1. A Közgyűlés a szombathelyi külterületi 02089/6 hrsz.-ú ingatlanból telekalakítási eljárás lefolytatását követően kialakuló összesen mintegy 96709 m2 nagyságú terület egyben történő értékesítésére vonatkozó, az előterjesztés 4. sz. melléklete szerinti pályázati felhívást – minimum 486.736.397,- Ft + ÁFA vételáron – jóváhagyja, egyúttal felkéri a polgármestert az ingatlan értékesítésére vonatkozóan a pályázat kiírására.
      2. A Közgyűlés felhatalmazza a Gazdasági és Jogi Bizottságot, hogy a pályázatok érvényességéről döntsön.
      3. A Közgyűlés felkéri a polgármestert, amennyiben a pályázati eljárás eredménytelenül zárul, úgy gondoskodjon az előterjesztés mellékletével egyező tartalommal a pályázat további kiírásáról. A Közgyűlés felkéri a polgármestert, amennyiben az aktualizált forgalmi érték változik, az új pályázatot ismét terjessze a Közgyűlés elé.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal